Sedert sy lansering in 1990, verken die NASA / ESA Hubble-ruimteteleskoop die heelal.
Om kristalhelder beelde van verre sterrestelsels en dowwe newels te verkry,
maak Hubble staat op gesofistikeerde hardeware om sy fokus op sy teiken te behou.
Hoe oriënteer Hubble homself in die ruimte?
Vanuit sy gunstige posisie bo die Aarde se atmosfeer observeer Hubble die heelal 24/7.
Wentelend om die Aarde teen 28 000 kilometer per uur, moet Hubble staatmaak op sy fyn gestelde Rigtingwys Kontrole Sisteem.
om seker te maak sy wetenskaplike instrumente fokus presies op sy afgeleë teikens.
Om te verseker sy fokus wyk nooit af, gebruik Hubble drie Fyn Rigtingwys Sensore
geleë rondom die buiteomtrek van die teleskoop.
Hierdie sensors bied presiese verwysingsinligting vir Hubble.
Hulle kyk uit vir gidssterre
wat Hubble in staat stel om sy oriëntasie in die ruimte te bepaal en op een punt gefokus te bly.
Wanneer die teleskoop selfs 'n minuskule hoeveelheid afwyk, tel die sensors dit op.
Om sy oriëntasie te verander en afwyking te korrigeer, gebruik Hubble nie dryfmiddels nie.
Die dampe kan Hubble se waarnemings besoedel en sy leeftyd beperk.
In plaas daarvan stuur Reaksie Wiele die teleskoop aan die hand van die elegante beginsel van Newton se derde wet:
as een van die wiele kloksgewys draai, sal Hubble antikloksgewys draai.
Hierdie vier massiewe groot dryfwiele draai vinnig onder die beheer van Hubble se rekenaar
en beweeg die teleskoop met behulp van die enorme wringkrag wat deur hul spin geskep word.
Tog selfs op sy vinnigste, draai Hubble net so vinnig as die minuutwyser van 'n horlosie
- slegs 90 ° in 15 minute.
Die opsporing van sulke klein bewegings vereis die beste en mees sensitiewe giroskope ter wêreld;
Hubble het ses van hulle.
Hulle meet voortdurend of en teen watter spoed die teleskoop draai.
In kombinasie met die fyn gid sensors hou hulle die teleskoop vir lang tye presies gefokus,
wat Hubble in staat stel om sy skouspelagtige blik op die heelal te verskaf.
Om optimaal, doeltreffendheid te funksioneer, het Hubble drie van sy ses giroskope nodig -
- maar selfs as net een beskikbaar is, sou sy wetenskaplike vermoëns nie die geringste aangetas word.
Saam het hierdie drie stelsels Hubble toegelaat
om sy uitstaande wetenskaplike missie oor die afgelope 28 jaar uit te voer.
En baie meer nuwe ontdekkings kan verwag word in die jare wat kom.
Hubblecast word vervaardig deur ESA / Hubble by die Europese Suidelike Sterrewag in Duitsland.
Die Hubble-missie is 'n projek van internasionale samewerking tussen NASA en die Europese Ruimte-agentskap.
Substitels deur ESA / Hubble. Vertaling deur Leon Steyn
Nou dat jy ophoogte is van Hubble, maak seker
jy kry die nuutste van die grond ook.
Die ESO cast beklemtoon die beste van die Europese Suidelike Observatorium
en hul kragtige teleskope,
wat observeer van hoog in die Chilean Andes,
by van die suidelike hemisfeer se bekendste
liggings vir Astronomiese Observasies.